pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก เตือนผู้ใช้รถใช้ถนนเพิ่มความระมัดระวังในการขับขี่ขณะฝนตก และในพื้นที่น้ำท่วม โดยหมั่นตรวจสอบความพร้อมของรถอย่างสม่ำเสมอ เพื่อความปลอดภัย
วันพุธที่ 5 ตุลาคม 2565
กรมการขนส่งทางบก เตือนผู้ใช้รถใช้ถนนเพิ่มความระมัดระวังในการขับขี่ขณะฝนตก และในพื้นที่น้ําท่วม โดยหมั่นตรวจสอบความพร้อมของรถอย่างสม่ําเสมอ เพื่อความปลอดภัย
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่กรมอุตุนิยมวิทยาเตือน วันที่ 5 - 8 ตุลาคม 2565 ภาคเหนือตอนล่าง ภาคกลาง อีสานตอนล่าง ภาคตะวันออก ภาคใต้ กรุงเทพมหานครและปริมณฑล ให้เตรียมพร้อมรับสถานการณ์ฝนตกหนักอีกรอบ เฉลี่ย 60 - 80% ของพื้นที่ ซึ่งอาจเกิดน้ําท่วมสูงในหลายพื้นที่ และการขับรถในสภาพดังกล่าวมีความเสี่ยงที่จะเกิดอุบัติเหตุจากการใช้รถใช้ถนนมากกว่าปกติ เนื่องจากสภาพถนนเปียกลื่น อาจมีน้ําท่วมขัง ทําให้ประสิทธิภาพในการทรงตัว และยึดเกาะถนนของรถลดลง รวมถึงทัศนวิสัยในการมองเห็นเส้นทางไม่ชัดเจน ดังนั้น เพื่อป้องกันและลดความเสี่ยงจากอุบัติเหตุที่อาจจะเกิดขึ้นบนท้องถนน กรมการขนส่งทางบก (ขบ.) จึงแนะนําให้ผู้ขับขี่รถเพิ่มความระมัดระวังในการขับขี่ขณะฝนตก และในพื้นที่น้ําท่วม โดยให้หมั่นตรวจสอบความพร้อมของรถอย่างสม่ําเสมอ โดยเฉพาะที่ปัดน้ําฝน สภาพยางปัดน้ําฝนต้องสามารถรีดน้ําบนกระจกได้ดี เพื่อทัศนวิสัยในการมองเห็นที่ชัดเจนขณะขับรถในช่วงฝนตก สภาพยางต้องมีสภาพดี ไม่มีรอยฉีกขาด บวม ดอกยางต้องไม่สึกหรอ มีความลึกพอที่จะสามารถยึดเกาะถนนและรีดน้ําได้เป็นอย่างดี เมื่อต้องขับรถขณะที่มีฝนตกและถนนเปียกลื่น หากยางรถเสื่อมสมรรถภาพมีโอกาสเสี่ยงที่จะเกิดอุบัติเหตุได้ รวมทั้งตรวจเช็กระบบเบรก ซึ่งต้องสามารถหยุดรถได้ในระยะทางที่ปลอดภัย หากมีเสียงดังขณะเหยียบเบรก รถมีอาการปัด เหยียบแป้นเบรกไม่ลง หรือมีสัญลักษณ์ไฟระบบเบรกค้างบนหน้าปัด ควรนํารถเข้าตรวจสภาพให้ช่างตรวจสอบระบบเบรกเพื่อความปลอดภัย และเช็กระบบไฟรถยนต์ โดยต้องมีแสงไฟส่องสว่างทุกดวงและสามารถให้แสงสัญญาณได้ ซึ่งจะช่วยเพิ่มความปลอดภัยในการเดินทาง และลดความเสี่ยงต่อการเกิดอุบัติเหตุทางถนนในช่วงฝนตก
อธิบดีกรมการขนส่งทางบก กล่าวเพิ่มเติมว่า นอกจากตรวจสอบความพร้อมของรถอย่างสม่ําเสมอแล้วการขับขี่ขณะฝนตกผู้ขับขี่ต้องใช้ความเร็วให้เหมาะสมกับทัศนวิสัยการมองเห็น และต้องหมั่นสังเกตสภาพถนนให้มากขึ้น เพราะเมื่อฝนตกหนักนอกจากถนนเปียกลื่นแล้ว ยังอาจมีน้ําขังบนพื้นผิวจราจร หากรถขับด้วยความเร็วสูง เมื่อยางปะทะกับน้ําที่ขังบนพื้นผิวจราจร อาจทําให้รถเกิดอาการเหินน้ํา ไม่ยึดเกาะถนน จนไม่สามารถควบคุมรถได้ ซึ่งเป็นสาเหตุให้เกิดอุบัติเหตุที่รุนแรงได้ เปิดที่ปัดน้ําฝน โดยปรับระดับความเร็วตามปริมาณของฝนที่ตกลงมา เว้นระยะห่างจากรถคันหน้ามากกว่าปกติ เพื่อให้มีระยะเบรกมากขึ้น เปิดไฟหน้ารถทันทีเมื่อฝนตกหนัก เพื่อให้รถคันอื่นมองเห็นได้ชัดเจน หากมีความจําเป็นต้องขับขี่บริเวณที่น้ําท่วมขังให้สังเกตระดับความลึกจากรถคันหน้าหรือขอบทางเท้า และสําหรับรถจักรยานยนต์ หากฝนตกหนักควรหาที่จอดรถที่เหมาะสมและปลอดภัย และรอจนฝนเบาลงก่อนจึงเดินทางต่อ กรณีที่เกิดเหตุฉุกเฉินรถเสีย ประสบอุบัติเหตุ จําเป็นต้องจอดข้างทาง พยายามเคลื่อนรถให้พ้นทางเดินรถ หากจําเป็นต้องจอดในทางเดินรถ ควรจอดในลักษณะที่ไม่กีดขวางการจราจรจอดรถให้ชิดไหล่ทางมากที่สุด เปิดสัญญาณไฟฉุกเฉินหรือเปิดไฟเหลืองกระพริบ เพื่อเตือนให้ผู้ขับขี่รถคันอื่นมองเห็นได้ชัดเจน ซึ่งจะช่วยป้องกันไม่ให้เกิดอุบัติเหตุ ในส่วนของเจ้าของรถที่เกิดกรณีแผ่นป้ายทะเบียนรถหล่นหาย สามารถขอรับแผ่นป้ายทะเบียนรถทดแทนได้ทันทีโดยไม่ต้องแจ้งความโดยติดต่อยื่นคําขอ ณ สํานักงานขนส่งที่รถนั้นอยู่ในความรับผิดชอบ
รัฐบาลไทย-ข่าวทำเนียบรัฐบาล-อุตสาหกรรมรวมใจ ช่วยพี่น้องชาวไทย ผนึกกำลังโรงงานทั่วประเทศ จัดถุงยังชีพ พร้อมดีเดย์ปล่อยคาราวานเครื่องอุปโภค-บริโภค ส่งถึงมือผู้ประสบอุทกภัย
วันเสาร์ที่ 22 ตุลาคม 2565
อุตสาหกรรมรวมใจ ช่วยพี่น้องชาวไทย ผนึกกําลังโรงงานทั่วประเทศ จัดถุงยังชีพ พร้อมดีเดย์ปล่อยคาราวานเครื่องอุปโภค-บริโภค ส่งถึงมือผู้ประสบอุทกภัย
อุตสาหกรรมรวมใจ ช่วยพี่น้องชาวไทย ผนึกกําลังโรงงานทั่วประเทศ จัดถุงยังชีพ พร้อมดีเดย์ปล่อยคาราวานเครื่องอุปโภค-บริโภค ส่งถึงมือผู้ประสบอุทกภัย
กระทรวงอุตสาหกรรมผนึกกําลังโรงงานอุตสาหกรรมทั่วประเทศ รวมใจจัดถุงยังชีพช่วยเหลือประชาชนที่ประสบอุทกภัย ย้ํามาตราการป้องกัน-เยียวยา-ฟื้นฟู ด้าน ปลัดฯ ณัฐพล โบกธงปล่อยขบวนรถคาราวาน “อุตสาหกรรมรวมใจ ช่วยพี่น้องชาวไทย” นําเครื่องอุปโภค-บริโภค มอบให้ประชาชนบรรเทาความเดือดร้อนในพื้นที่ต่าง ๆ เบื้องต้นเตรียมลงพื้นที่จังหวัดชัยนาท
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวว่า จากการที่ประเทศไทยได้รับอิทธิพลทั้งทางตรงและทางอ้อมจากพายุที่เคลื่อนตัวผ่านประเทศไทย ทําให้เกิดฝนตกหนัก และน้ําท่วมสูง
ในหลายจังหวัด ส่งผลให้ประชาชนได้รับความเดือดร้อนหลายครัวเรือน ทั้งทรัพย์สิน บ้านเรือนประชาชน เส้นทางคมนาคม พื้นที่ทําการเกษตร รวมถึงโรงงานอุตสาหกรรมต่าง ๆ ได้รับความเสียหาย จึงได้สั่งการให้ดําเนินการภายใต้มาตรการ 3 ระยะ คือ 1.ป้องกัน 2.เยียวยา 3.ฟื้นฟู พร้อมให้กระทรวงฯ ผนึกกําลังกับโรงงานอุตสาหกรรมทั่วประเทศเพื่อช่วยเหลือผู้ประสบอุทกภัยอย่างเร่งด่วน
นายณัฐพล รังสิตพล ปลัดกระทรวงอุตสาหกรรม กล่าวว่า สําหรับวันนี้นับเป็นฤกษ์ดีในการดีเดย์เปิดกิจกรรม “อุตสาหกรรมรวมใจ ช่วยพี่น้องชาวไทย” โดยกระทรวงอุตสาหกรรมได้ผนึกกําลังพันธมิตรภาครัฐภาคเอกชน พร้อมโรงงานอุตสาหกรรมทั่วประเทศ ปล่อยคาราวานรถขนถุงยังชีพเพื่อนําไปมอบให้ผู้ประสบอุทกภัย โดยกระทรวงฯ ได้รับความร่วมมือเป็นอย่างดีจากหน่วยงานต่าง ๆ หลั่งไหลธารน้ําใจระดมสิ่งของเครื่องใช้ อุปโภค-บริโภค ที่จําเป็น กว่า 10,000 ถุง อาทิ ข้าวสาร อาหารแห้ง บะหมี่กึ่งสําเร็จรูป น้ําตาล น้ําปลา น้ํามัน ยากันยุง ปลากระป๋อง อาหารสําเร็จรูป กระดาษทิชชู น้ําดื่ม และยารักษาโรค เป็นต้น จัดเป็นถุงยังชีพสําหรับนําไปแจกจ่าย ให้กับประชาชนที่ได้รับผลกระทบจากอุทกภัยในครั้งนี้ โดยจะเริ่มวันที่ 24 ตุลาคมนี้ ในพื้นที่จังหวัดชัยนาท จํานวน 2,000 ถุง เป็นอันดับแรกเพื่อบรรเทาความเดือดร้อนในพื้นที่ และได้ย้ําให้สํานักงานอุตสาหกรรมในจังหวัดที่ได้รับผลกระทบเร่งสํารวจพื้นที่ที่ได้รับความเดือดร้อนเพื่อนําถุงยังชีพไปมอบให้กับประชาชนโดยเร่งด่วนต่อไป
อย่างไรก็ตามในส่วนของโรงงานอุตสาหกรรมที่ได้รับความเสียหายนั้น หลังจากสถานการณ์คลี่คลาย กระทรวงฯ จะเข้าไปช่วยเหลือเยียวยาผู้ประกอบการและสถานประกอบการที่ประสบอุทกภัยให้เข้าถึงแหล่งเงินทุน โดยออกมาตรการปรับลดอัตราดอกเบี้ยสินเชื่อ พักชําระหนี้ สินเชื่อฉุกเฉินเพื่อฟื้นฟูกิจการ สินเชื่อเสริมสภาพคล่อง และจัดตั้งศูนย์บริการให้คําปรึกษาในการประกอบธุรกิจ รวมถึงการฟื้นฟู โดยจัดทํา Big Cleaning โรงงาน อาคาร บ้านเรือน ทางสาธารณะ และพื้นที่ชุมชน ซ่อมแซม ปรับปรุง ฟื้นฟู อุปกรณ์เครื่องจักร อาคาร สถานที่ของสถานประกอบการที่ได้รับผลกระทบให้กลับสู่สภาวะปกติ และได้มาตรฐาน
21 ตุลาคม 2565
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจำปี วันที่ 13 ตุลาคม 2565
วันอังคารที่ 11 ตุลาคม 2565
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจําปี วันที่ 13 ตุลาคม 2565
...
การทางพิเศษแห่งประเทศไทย ยกเว้นการเก็บค่าผ่านทางพิเศษ 3 สายทาง ในวันหยุดราชการประจําปี วันที่ 13 ตุลาคม 2565
การทางพิเศษแห่งประเทศไทย (กทพ.) กระทรวงคมนาคม ยกเว้นการเก็บค่าผ่านทางพิเศษ รวม 3 สายทาง ในวันพฤหัสบดีที่ 13 ตุลาคม 2565 (วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร) ตั้งแต่เวลา 00.01 - 24.00 น. ดังนี้ 1) ทางพิเศษเฉลิมมหานคร จํานวน 19 ด่าน 2) ทางพิเศษศรีรัช จํานวน 31 ด่าน และ 3) ทางพิเศษอุดรรัถยา จํานวน 10 ด่าน ซึ่งเป็นวันหยุดราชการประจําปีตามประกาศสํานักนายกรัฐมนตรี ตามที่ กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท ทางด่วนกรุงเทพเหนือ จํากัด (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน - ปากเกร็ด (ทางพิเศษอุดรรัถยา) ฉบับแก้ไขใหม่ เพื่อเป็นการอํานวยความสะดวกในการเดินทางของประชาชนในวันหยุด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้ม ประชาชนพอใจการเยียวยาผู้เสียหาย จี้คุ้มครองสิทธิ ทำงานให้เต็มที่ติดตามเคลียร์เรื่องเก่าอย่าให้ค้างคา
วันพฤหัสบดีที่ 20 ตุลาคม 2565
รัฐมนตรีว่าการกระทรวงยุติธรรม ปลื้ม ประชาชนพอใจการเยียวยาผู้เสียหาย จี้คุ้มครองสิทธิ ทํางานให้เต็มที่ติดตามเคลียร์เรื่องเก่าอย่าให้ค้างคา
รัฐมนตรีว่าการกระทรวงยุติธรรม ปลื้ม ประชาชนพอใจการเยียวยาผู้เสียหาย จี้คุ้มครองสิทธิ ทํางานให้เต็มที่ติดตามเคลียร์เรื่องเก่าอย่าให้ค้างคา เร่งจ่ายเงินดูแลผู้บาดเจ็บ ชมเจ้าหน้าที่-สยจ.เอาใจใส่เงินถึงมือเร็วขึ้น ขอรักษามาตรฐานพร้อมพัฒนาให้ดีกว่าเดิมอีก
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในปีงบประมาณ 2565 กรมคุ้มครองสิทธิและเสรีภาพ ได้จ่ายเงินเยียวยา ตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา รวมทั้งสิ้น 7,894 ราย เป็นเงิน 400,000,000 บาท โดยแบ่งเป็น ผู้เสียหาย 7,848 ราย เป็นเงิน 389,813,351 บาท และจําเลย 46 ราย เป็นเงิน 10,186,649 บาท ซึ่งที่ผ่านมาได้รับคําชมจากประชาชนว่าเราสามารถจ่ายเงินช่วยเหลือได้อย่างรวดเร็ว โดยเฉพาะเหตุการณ์ล่าสุดที่ จ.หนองบัวลําภู ที่กรมคุ้มครองสิทธิฯ สามารถจ่ายเงินเยียวยาถึงมือผู้เสียหายได้ภายใน 3 วัน ซึ่งเราถือเป็นหน่วยงานแรกที่สามารถจ่ายเงินถึงมือผู้เสียหายได้ ตรงนี้ตนต้องขอชื่นชมเจ้าหน้าที่ของกรมคุ้มครองสิทธิและเสรีภาพ สํานักงานยุติธรรมจังหวัด ที่ลงพื้นที่ติดตามเอาใจใส่ประชาชาชน
นายสมศักดิ์ กล่าวอีกว่า ในส่วนของผู้บาดเจ็บเราต้องเร่งดูแลในส่วนนี้ด้วย อย่าให้ตกหล่นเพราะคนกลุ่มนี้จะได้เงินทีหลังผู้เสียชีวิต เนื่องจากต้องใช้เวลารักษาตัว ดังนั้นเราต้องติดตามเรื่องและเร่งดําเนินการจ่ายเงินเยียวยาให้เร็วที่สุด เมื่อพวกเขารักษาตัวเสร็จสิ้นแล้ว เพื่อช่วยแบ่งเบาภาระและช่วยบรรเทาความเดือดร้อนให้กับผู้เสียหาย นอกจากนี้หากยังมีเรื่องเก่าเรื่องใดที่ยังค้างอยู่ก็ขอให้ช่วยเร่งติดตามดําเนินการให้เสร็จสิ้นด้วย อย่าให้ค้างคา เราต้องทํางานอย่างเต็มที่เพื่อเป็นที่พึ่งให้กับประชาชนทุกคน
รัฐบาลไทย-ข่าวทำเนียบรัฐบาล-สธ. เร่งจัดหาไฟเซอร์ฝาม่วงแดงสำหรับกลุ่มเด็กเล็ก คาดได้รับ ต.ค. 65 สร้างภูมิคุ้มกัน ปชช. ทุกกลุ่ม
วันพฤหัสบดีที่ 8 กันยายน 2565
สธ. เร่งจัดหาไฟเซอร์ฝาม่วงแดงสําหรับกลุ่มเด็กเล็ก คาดได้รับ ต.ค. 65 สร้างภูมิคุ้มกัน ปชช. ทุกกลุ่ม
.....
กระทรวงสาธารณสุข (สธ.) เผยความคืบหน้าการเตรียมลงนามสัญญาจัดหาวัคซีนไฟเซอร์ฝาสีม่วงแดงสําหรับเด็กเล็ก จํานวน 3 ล้านโดส ร่วมกับ บ.ไฟเซอร์ ประเทศไทยและอินโดไชน่า ซึ่งคาดว่าไทยจะได้รับล็อตแรกในเดือน ต.ค. 65 ควบคู่กับการจัดทําแผนกระจายวัคซีนทุกจังหวัด หลัง อย. ไทย อนุมัติให้ฉีดในเด็กอายุ 6 เดือน - อายุน้อยกว่า 5 ปี
.
วัคซีนโควิด-19 (ไฟเซอร์) ฝาสีม่วงแดงนี้ ผลิตสําหรับเด็กอายุ 6 เดือนถึงอายุน้อยกว่า 5 ปีโดยเฉพาะ โดยกลุ่มเด็กเล็กถือว่ามีความเสี่ยงต่อการติดเชื้อและแพร่เชื้อโควิดสูง เนื่องจากเป็นวัยที่ยังไม่สามารถดูแลป้องกันตนเองได้ การที่เด็กได้รับวัคซีนจะช่วยลดโอกาสของการเจ็บป่วยและลดการแพร่เชื้อไปยังผู้สูงอายุในครอบครัว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง พร้อมร่วมมือผู้ประกอบการชะลอการนำเข้า
วันพุธที่ 28 กันยายน 2565
รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง พร้อมร่วมมือผู้ประกอบการชะลอการนําเข้า
รองโฆษกฯ นางสาวรัชดาฯ เผยรัฐบาลแสวงหาร่วมมือกับทุกหน่วยงานที่เกี่ยวข้องแก้ไขปัญหามะพร้าว และถั่วเหลือง พร้อมร่วมมือผู้ประกอบการชะลอการนําเข้า เชื่อมั่นปลายปี 2565 ราคามะพร้าวในประเทศจะกลับสู่ภาวะปกติ
วันที่ 28 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลมุ่งแก้ไขปัญหาราคามะพร้าวช่วยเหลือดูแลเกษตรกรผู้ได้รับผลกระทบ โดยมีกระทรวงเกษตรและสหกรณ์ และกระทรวงพาณิชย์ร่วมบูรณาการการทํางานร่วมกับทุกภาคส่วน มุ่งหวังให้ปริมาณผลผลิตมะพร้าวที่ออกสู่ตลาด และปริมาณการบริโภคในประเทศ สมดุลกับสัดส่วนปริมาณการนําเข้า เพื่อให้ไม่ส่งผลกระทบต่อราคามะพร้าวที่เกษตรกรขาย
ทั้งนี้ เพื่อเสริมสร้างความเข้มแข็งให้กับเกษตรกรมะพร้าว กระทรวงเกษตรและสหกรณ์ได้ลงพื้นที่ติดตามสถานการณ์ ร่วมรับฟังปัญหาจากเกษตรชาวสวนมะพร้าวเมื่อเดือนสิงหาคม 2565 และจะเร่งดําเนินการตามมติที่ประชุมคณะกรรมการพืชน้ํามันและน้ํามันพืช เมื่อวันที่ 22 กันยายน 2565 แก้ไขปัญหาราคามะพร้าวตกต่ํา ได้แก่ 1) ผู้ประกอบการยินดีที่จะชะลอการนําเข้ามะพร้าวผลปี 2565 ช่วงที่ 2 (เดือนกันยายน – ธันวาคม 2565) รวมทั้งพร้อมให้ความร่วมมือในการชะลอการนําเข้ามะพร้าวผล กะทิสําเร็จรูป และกะทิแช่แข็ง ออกไปก่อนจนกว่าราคามะพร้าวผลภายในประเทศจะกลับสู่ภาวะปกติ 2) เห็นชอบการใช้มาตรการปกป้องพิเศษ (Special Safeguard Measure: SSG) สําหรับสินค้ามะพร้าว ปี 2565 ในกรณีที่มีการนําเข้ามะพร้าวผลแก่เกินกว่า 305,335 ตัน ผู้ประกอบการจะต้องเสียภาษีเพิ่มขึ้นเป็นอัตราร้อยละ 72 เพื่อไม่ให้เกษตรกรได้รับผลกระทบทางด้านราคาจากการที่มีการนําเข้ามากเกินไป ซึ่งมาตรการดังกล่าวจะสามารถช่วยลดมะพร้าวที่อยู่ในล้งและตามบ้านเรือนของเกษตรกรได้ และคาดว่าจะส่งผลให้ราคามะพร้าวผลแห้ง (ใหญ่) เพิ่มสูงขึ้นกลับมาเป็นผลละ 12 - 15 บาท ได้ในช่วงไตรมาสสุดท้ายของปี 2565
นอกจากนี้ ที่ประชุมฯ ยังหาแนวทางช่วยให้เกษตรกรไม่ได้รับผลกระทบจากการเปิดตลาด การบริหารการนําเข้าสินค้าเมล็ดถั่วเหลือง และสินค้าน้ํามันถั่วเหลืองและแฟรกชันของน้ํามันถั่วเหลือง มะพร้าวและมะพร้าวฝอย เนื้อมะพร้าวแห้ง และน้ํามันมะพร้าวและแฟรกชันของน้ํามันมะพร้าว 3 ปี (ปี 2566 – 2568) โดยในส่วนของการบริหารจัดการสินค้าเมล็ดถั่วเหลือง ผู้มีสิทธินําเข้าเมล็ดถั่วเหลืองยินดีให้การสนับสนุนและส่งเสริมด้านการผลิต และรับซื้อเมล็ดถั่วเหลืองภายในประเทศ ในราคาตามกลไกตลาด แต่ไม่ต่ํากว่าราคาขั้นต่ํา ตามชั้นคุณภาพ ซึ่งเป็นระดับราคาที่เพิ่มขึ้นจากช่วง ปี 2563 – 2565 อีกกิโลกรัมละ 2.25 บาท รวมทั้งยินดี สนับสนุนค่าใช้จ่ายในการรวบรวมผลผลิตเมล็ดถั่วเหลืองให้กับสหกรณ์การเกษตรและวิสาหกิจชุมชน เพิ่มเติมอีกในราคากิโลกรัมละละ 2 บาท เพื่อสร้างความเข้มแข็งให้กับสหกรณ์การเกษตร/วิสาหกิจชุมชน
“รัฐบาลไม่ได้นิ่งนอนใจต่อทุกปัญหาเกี่ยวกับสินค้าเกษตร มุ่งมั่น และแสวงหาความร่วมมือกับทุกหน่วยงานที่เกี่ยวข้อง เพื่อแก้ไขความเดือดร้อนของพี่น้องเกษตรกรมาอย่างต่อเนื่อง ทั้งนี้ ขอขอบคุณทุกผู้ประกอบการที่ให้ความร่วมมือปฏิบัติตามการดําเนินนโยบายของรัฐบาลมาโดยตลอดมา ทั้งนี้ รัฐบาลเชื่อมั่นว่า ความร่วมมือร่วมใจของทุกภาคส่วนนี้จะทําให้สามารถแก้ไขปัญหาผ่านทุกอุปสรรคไปด้วยกัน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-อนุมัติวงเงิน 2,100 ล้านบาท เป็นค่าตอบแทน อสม.และ อสส. จำนวน 1.05 ล้านคน  ระยะเวลา 4  เดือน ตั้งแต่ มิ.ย. - ก.ย. 65  รวม 2,000 บาท/คน
วันอังคารที่ 27 กันยายน 2565
อนุมัติวงเงิน 2,100 ล้านบาท เป็นค่าตอบแทน อสม.และ อสส. จํานวน 1.05 ล้านคน  ระยะเวลา 4  เดือน ตั้งแต่ มิ.ย. - ก.ย. 65  รวม 2,000 บาท/คน
อนุมัติวงเงิน 2,100 ล้านบาท เป็นค่าตอบแทน อสม.และ อสส. จํานวน 1.05 ล้านคน  ระยะเวลา 4  เดือน ตั้งแต่ มิ.ย. - ก.ย. 65  รวม 2,000 บาท/คน
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรีแถลงมติคณะรัฐมนตรี อนุมัติงบกลาง วงเงิน 2,100.61 ล้านบาท สําหรับโครงการค่าตอบแทน เยียวยา ชดเชย และเสี่ยงภัย สําหรับการปฏิบัติงานของอาสาสมัครสาธารณสุขประจําหมู่บ้าน (อสม.) ในการเฝ้าระวัง ป้องกัน และควบคุมโรคติดเชื้อไวรัสโคโรนา 2019 ในชุมชน ประกอบด้วย อสม. จํานวน 1,039,729 คน และ อาสาสมัครสาธารณสุขกรุงเทพมหานคร (อสส.) จํานวน 10,577 คน รวมทั้งสิ้น 1,050,306 คน ในอัตรา 500 บาท/คน/เดือน ระยะเวลา 4 เดือน ตั้งแต่เดือน มิถุนายน - กันยายน 2565 รวมเป็น 2,000 บาท/คน โดยกรมสนับสนุนบริการสุขภาพ กระทรวงสาธารณสุข เห็นว่า ในช่วงที่ผ่านมา สถานการณ์การแพร่ระบาดโรคโควิด-19 ยังไม่ยุติและยังจําเป็นต้องสนับสนุนบทบาทของ อสม. ในการเฝ้าระวัง ป้องกัน และควบคุมโรคดังกล่าวอย่างต่อเนื่อง รวมทั้งเตรียมพร้อมรองรับการเข้าสู่ระยะ Post - Pandemic จึงได้มีการเสนอค่าตอบแทน อสม. ตามช่วงระยะเวลาจนถึงสิ้นเดือนกันยายน 2565
ทั้งนี้ การอนุมัติรายการค่าใช้จ่ายให้ อสม. ในการเฝ้าระวัง ป้องกัน และควบคุมโรคติดเชื้อไวรัสโควิด -19 ในชุมชนตั้งแต่ ต.ค. 64 - ก.ย. 65 (ระยะเวลา 12 เดือน) รัฐบาลอนุมัติงบเป็นค่าตอบแทน อสม. และ อสส. รวมท้ังสิ้น 6,301.83 ล้านบาท หรือ คิดเป็นการให้ค่าเสี่ยงภัยเฉลี่ยรวม 6,000 บาท/คน
รัฐบาลไทย-ข่าวทำเนียบรัฐบาล-รัฐบาลเตรียมผลักดันแผนพัฒนาเศรษฐกิจและสังคมแห่งชาติ ฉบับที่ 13 ระยะ 5 ปี 2566-70 ตั้งแต่ 1 ต.ค. 65  เป็นต้นไป แปลงยุทธศาสตร์ชาติสู่การปฏิบัติวางเป้าใหญ่เสริมแกร่งประเทศ
วันพุธที่ 31 สิงหาคม 2565
รัฐบาลเตรียมผลักดันแผนพัฒนาเศรษฐกิจและสังคมแห่งชาติ ฉบับที่ 13 ระยะ 5 ปี 2566-70 ตั้งแต่ 1 ต.ค. 65  เป็นต้นไป แปลงยุทธศาสตร์ชาติสู่การปฏิบัติวางเป้าใหญ่เสริมแกร่งประเทศ
รัฐบาลเตรียมผลักดันแผนพัฒนาเศรษฐกิจและสังคมแห่งชาติ ฉบับที่ 13 ระยะ 5 ปี 2566-70 ตั้งแต่ 1 ต.ค. 65  เป็นต้นไป แปลงยุทธศาสตร์ชาติสู่การปฏิบัติวางเป้าใหญ่เสริมแกร่งประเทศรับการเปลี่ยนแปลงบริบทโลกใหม่
วันที่ 31 ส.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายสํานักงานสภาพัฒนาการเศรษฐกิจและสังคมแห่งชาติ (สศช.) จัดทําแผนพัฒนาเศรษฐกิจและสังคมแห่งชาติ ฉบับที่ 13 ซึ่งเป็นแผนระดับที่ 2 ที่แปลงยุทธศาสตร์ชาติไปสู่การปฏิบัติและกําหนดทิศทางการพัฒนาประเทศในระยะ 5 ปี ข้างหน้า ตั้งแต่ปี 2566-2570 ขณะนี้แผนพัฒนาฯ ฉบับที่13 ได้ผ่านการรับทราบของรัฐสภาแล้ว โดยที่ประชุมวุฒิสภา และสภาผู้แทนราษฎร ได้มีมติรับทราบเมื่อวันที่ 16 ส.ค. 65 และ 25 ส.ค. 65 ตามลําดับ
นอกจากนี้ ประชุมคณะรัฐมนตรี(ครม.) เมื่อวันที่ 30 ส.ค. 65 ได้รับทราบร่างแผนพัฒนาฯ ที่ได้มีการปรับปรุงตามข้อเสนอแนะของหน่วยงานต่างๆ ซึ่งไม่ได้แก้ไขในสิ่งที่เป็นสาระสําคัญที่รัฐสภาได้รับทราบไปแล้ว เช่น การปรับปรุงเนื้อความให้มีความถูกต้อง การจัดเรียงลําดับของเนื้อหาของแผนฯ การปรับปรุงตัวชี้วัด ค่าเป้าหมายย่อย และสถานการณ์ให้เป็นปัจจุบัน สอดคล้องกันระหว่างหมุดหมาย และสอดคล้องกับแผนแม่บทภายใต้ยุทธศาสตร์ซาติ เป็นต้น
“หลังจากนี้จะเหลือขั้นตอนสุดท้ายคือ นายกรัฐมนตรีนําแผนพัฒนาฯ ฉบับที่13 ขึ้นทูลเกล้าฯ เพื่อทรงลงพระปรมาภิไธย และประกาศให้ใช้แผนพัฒนาฯ ฉบับใหม่ ตั้งแต่วันที่ 1 ต.ค. 65 เป็นต้นไป” น.ส.ไตรศุลี กล่าว
น.ส.ไตรศุลี กล่าวว่า เมื่อแผนพัฒนาฯ ฉบับที่ 13 เริ่มมีผลบังคับ จะเป็นแผนระดับชาติที่รัฐบาลยึดเป็นกรอบการผลักดันการพัฒนาประเทศในระยะ 5ปี ข้างหน้า มีเป้าหมายหลัก 5 ประการ ได้แก่ 1)ปรับโครงสร้างการผลิตสู่เศรษฐกิจฐานนวัตกรรม 2)พัฒนาคนสําหรับโลกยุคใหม่ 3)มุ่งสู่สังคมแห่งโอกาสและความเป็นธรรม 4) เปลี่ยนผ่านการผลิตและบริโภคไปสู่ความยั่งยืน และ 5)เสริมสร้างความสามารถของประเทศในการรับมือกับความเสี่ยงและการเปลี่ยนแปลงภายใต้บริบทโลกใหม่
มีตัวชี้วัดความสําเร็จของแผนที่สําคัญ ได้แก่ รายได้ประชาชาติต่อหัวเท่ากับ 9,300 ดอลลาร์สหรัฐฯ หรือประมาณ 300,000 บาท จากปี 2564 ที่ 7,097 ดอลลาร์สหรัฐฯ หรือประมาณ 227,000 บาท, ดัชนีความก้าวหน้าของคนอยู่ในระดับสูง เท่ากับ 0.7209 จากปี 2563 อยู่ที่ 0.6501
นอกจากนี้ ความแตกต่างของความเป็นอยู่หรือรายจ่าย ระหว่างกลุ่มประชากรที่มีฐานะทางเศรษฐกิจสูงสุดร้อยละ 10 และต่ําสุดร้อยละ 40 มีค่าต่ํากว่า 5 เท่า จากปี 2562 มีค่าเท่ากับ 5.66 เท่า, ปริมาณการปล่อยก๊าซเรือนกระจกโดยรวมลดลงไม่น้อยกว่าร้อยละ 20 และดัชนีรวมสะท้อนความสามารถในการรับมือกับการเปลี่ยนแปลงมีค่าไม่ต่ํากว่า 100
รัฐบาลไทย-ข่าวทำเนียบรัฐบาล-"รองโฆษกรัฐบาล" เผยกระเช้าห่วงใยของ “พล.อ.ประวิตร”ถึงมือ “น้องบาส“ ฮีโร่ เจ้าตัวขอบคุณ “พล.อ.ประวิตร” ร่วมให้ทุนการศึกษา
วันเสาร์ที่ 17 กันยายน 2565
"รองโฆษกรัฐบาล" เผยกระเช้าห่วงใยของ “พล.อ.ประวิตร”ถึงมือ “น้องบาส“ ฮีโร่ เจ้าตัวขอบคุณ “พล.อ.ประวิตร” ร่วมให้ทุนการศึกษา
"รองโฆษกรัฐบาล" เผยกระเช้าห่วงใยของ “พล.อ.ประวิตร”ถึงมือ “น้องบาส“ ฮีโร่ เจ้าตัวขอบคุณ “พล.อ.ประวิตร” ร่วมให้ทุนการศึกษา
วันนี้ (17 กันยายน 2565) น.ส.ทิพานัน ศิริชนะรองโฆษกประจําสํานักนายกรัฐมนตรี เปิดเผยว่า ตามที่ พล.อ.ประวิตร วงษ์สุวรรณ รองนายกรัฐมนตรี รักษาราชการนายกรัฐมนตรี ในฐานะหัวหน้าพรรคพลังประชารัฐ ได้มอบหมายให้ นายสยาม ศิริมงคล ผู้ว่าราชการจังหวัดอุดรธานี นํากระเช้าดอกไม้และสิ่งของเข้าเยี่ยมให้กําลังใจ ' น้องบาส' หรือนายอรรถชัย อาจอุดม นักศึกษาวิทยาลัยเทคนิคฮีโร่ที่ช่วยเด็กนักเรียน โรงเรียนอุดรพิทยานุกูลถูกไฟดูด พร้อมนํากระเช้าดอกไม้และสิ่งของเยี่ยมเด็กนักเรียนที่ถูกไฟดูดทั้ง5คนนั้น
พล.อ.ประวิตรได้มอบหมายให้ ผู้ว่าราชการจังหวัดอุดรธานีนําความห่วงใยและให้กําลังใจ' น้องบาส'พร้อมสอบถามความคืบหน้าอาการบาดเจ็บของ'น้องบาส' ด้วยความเป็นห่วง โดยพล.อ.ประวิตรขอให้มีการตรวจเช็คอาการอย่างละเอียดรอบคอบ
นอกจากนี้ยังได้กําชับให้ ผู้ว่าราชการจังหวัดอุดรธานี ให้ตรวจสอบหาสาเหตุของอุบัติเหตุที่เกิดขึ้นเพื่อหามาตรการป้องกันได้ตรงจุด และ เป็นแนวทางในการป้องกันปัญหาในกรณีอื่น
พร้อมหาแนวทางป้องกันและดูแลความปลอดภัยของพี่น้องประชาชนจากอุบัติเหตุอื่นๆ ที่เกิดจากฝนตก น้ําท่วมด้วย เช่น ต้นไม้ หรือป้ายโฆษณาขนาดใหญ่ ที่หักโค่น เป็นต้น
ทั้งนี้ 'น้องบาส' ได้กล่าวขอบคุณพล.อ.ประวิตรที่มอบกระเช้าให้กําลังใจให้ พร้อมฝากข้อความถึงพล.อ.ประวิตร ที่ให้ทุนการศึกษาและมอบทุนบางส่วนสบทบทุนซื้อมือถือให้ใช้ในการเรียน และประกอบอาชีพ เพราะน้องบาสมีอาชีพเสริมขับแกร๊บด้วย จึงจําเป็นอย่างมาก เพราะในขณะเข้าช่วยได้รับความเสียหายไปแล้ว พร้อมกันนี้ครอบครัวของเด็กนักเรียนที่ถูกไฟดูดได้กล่าวขอบคุณพลเอกประวิตรที่มีความห่วงใยเช่นกัน
น.ส.ทิพานัน ยังกล่าวอีกว่า พล.อ.ประวิตรยังปรารภว่า 'น้องบาส'เป็นตัวอย่างเยาวชนคนรุ่นใหม่ที่มีจิตใจเสียสละช่วยผู้อื่นโดยไม่หวังผลตอบแทน เราต้องส่งเสริมคนดี ให้กําลังใจคนดีต่อไป
....................
รัฐบาลไทย-ข่าวทำเนียบรัฐบาล-ตั้งกองทุนอ้อยและน้ำตาลทราย เพื่อประโยชน์ของชาวไร่อ้อย โรงงาน และผู้บริโภค
วันอังคารที่ 25 ตุลาคม 2565
ตั้งกองทุนอ้อยและน้ําตาลทราย เพื่อประโยชน์ของชาวไร่อ้อย โรงงาน และผู้บริโภค
วันอาทิตย์ที่ 23 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มความมั่นคงแก่เกษตรกรและอุตสาหกรรมอ้อยและน้ําตาลทราย
โดยเห็นชอบจัดตั้งกองทุนอ้อยและน้ําตาลทราย ตามร่าง พ.ร.บ.อ้อยและน้ําตาลทราย (ฉบับที่..) พ.ศ...
ซึ่งเป็นการแก้ไข พ.ร.บ.อ้อยและน้ําตาลทราย พ.ศ.2527 เพิ่มเติมวัตถุประสงค์ของกองทุน
เพื่อใช้ในการสนับสนุน ส่งเสริม ศึกษา วิจัย
และพัฒนาอุตสาหกรรมอ้อยและน้ําตาลทรายให้เป็นไปตามนโยบายของประเทศในด้านต่าง ๆ อย่างยั่งยืน
รักษาเสถียรภาพของอุตสาหกรรมเพื่อประโยชน์ของเกษตรกร โรงงาน และผู้บริโภค
ตลอดจนกระทําการอื่นที่จําเป็นเพื่อให้บรรลุวัตถุประสงค์ของกองทุนและเพื่อความมั่นคงทางเศรษฐกิจของไท
ย ทั้งนี้ การชดเชยราคาอ้อยแก่เกษตรกรจะดําเนินการอย่างสอดคล้องกับพันธกรณีภายใต้องค์การการค้าโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายระยะเวลาบรรเทาค่าใช้จ่ายค่าไฟฟ้า- น้ำประปา สำหรับผู้ถือบัตรสวัสดิการแห่งรัฐ อีก 7 เดือน ตั้งแต่ตุลาคม 65 - เมษายน 66
วันอังคารที่ 27 กันยายน 2565
ขยายระยะเวลาบรรเทาค่าใช้จ่ายค่าไฟฟ้า- น้ําประปา สําหรับผู้ถือบัตรสวัสดิการแห่งรัฐ อีก 7 เดือน ตั้งแต่ตุลาคม 65 - เมษายน 66
ขยายระยะเวลาบรรเทาค่าใช้จ่ายค่าไฟฟ้า- น้ําประปา สําหรับผู้ถือบัตรสวัสดิการแห่งรัฐ อีก 7 เดือน ตั้งแต่ตุลาคม 65 - เมษายน 66
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรีแถลงมติคณะรัฐมนตรี เห็นชอบขยายระยะเวลามาตรการบรรเทาภาระค่าไฟฟ้า และค่าน้ําประปา ตั้งแต่เดือน ตุลาคม 2565 - เมษายน 2566 (7 เดือน) โดยใช้งบประมาณจากกองทุนประชารัฐสวัสดิการเพื่อเศรษฐกิจฐานรากและสังคม จํานวน 1,933.05 ล้านบาท แบ่งเป็นสนับสนุนค่าไฟฟ้า     จํานวน 1,786.05 ล้านบาท ช่วยเหลือประมาณ 810,000 ครัวเรือน และงบประมาณสนับสนุนค่าน้ําประปา จํานวน 147 ล้านบาท ช่วยเหลือประมาณ 210,000 ครัวเรือน
ทั้งนี้ มาตรการบรรเทาภาระค่าไฟฟ้าและค่าน้ําประปา มีรายละเอียดดังนี้
ค่าไฟฟ้า
1) กรณีใช้ไฟฟ้าไม่เกิน 50 หน่วย/เดือน ติดต่อกัน 3 เดือน ให้ใช้สิทธิ์ค่าไฟฟ้าฟรีตามมาตรการที่มีอยู่ในปัจจุบัน
2) กรณีใช้ไฟฟ้าเกิน 50 หน่วย/เดือน ให้ใช้สิทธิ์ตามมาตรการน้ี ในวงเงิน 315 บาท/ครัวเรือน/เดือน
3) กรณีที่ใช้เกินวงเงินที่กําหนด ผู้มีบัตรฯ เป็นผู้รับภาระ ค่าไฟฟ้าทั้งหมด
ค่าน้ําประปา
1) กรณีที่ใช้น้ําประปา ไม่เกิน 315บาท จะได้เงินสนับสนุน ค่าน้ําประปาในวงเงิน 100 บาท/ครัวเรือน/เดือน
2) กรณีที่ใช้น้ําประปาเกิน 315 บาท ผู้มีบัตรฯ จะเป็นผู้รับภาระในการชําระค่าน้ําประปาท้ังหมด
ทั้งนี้ มาตราการดังกล่าวข้างต้น จะสิ้นสุดในวันที่ 30 กันยายน 65 ดังนั้น มติ ครม. ในครั้งนี้ จึงเป็นการขยายระยะเวลามาตรการบรรเทาภาระค่าไฟฟ้าและค่าน้ําประปาออกไปอีก 7 เดือน เพื่อบรรเทาภาระค่าใช้จ่ายด้านสาธารณูปโภคขั้นพื้นฐานให้แก่ผู้มีบัตรฯ ให้เป็นไปอย่างต่อเนื่อง และครอบคลุมผู้มีบัตร ฯ ที่จะได้รับประโยชน์จากมาตรการดังกล่าวมากขึ้น //
รัฐบาลไทย-ข่าวทำเนียบรัฐบาล-รมว.เฮ้งห่วงเหตุเพลิงไหม้โรงงานพลาสติก จ.สงขลา สั่ง กสร. ลงพื้นที่ตรวจสอบสาเหตุ และช่วยเหลือทันที
วันอาทิตย์ที่ 2 ตุลาคม 2565
รมว.เฮ้งห่วงเหตุเพลิงไหม้โรงงานพลาสติก จ.สงขลา สั่ง กสร. ลงพื้นที่ตรวจสอบสาเหตุ และช่วยเหลือทันที
รัฐมนตรีว่าการกระทรวงแรงงานห่วงเหตุเพลิงไหม้โรงงานพลาสติก จ.สงขลาสั่งกรมสวัสดิการและคุ้มครองแรงงาน (กสร.) ลงพื้นที่ตรวจสอบสาเหตุการเกิดเพลิงไหม้ และเข้าช่วยเหลือทันที
รัฐมนตรีว่าการกระทรวงแรงงานห่วงเหตุเพลิงไหม้โรงงานพลาสติก จ.สงขลาสั่งกรมสวัสดิการและคุ้มครองแรงงาน (กสร.) ลงพื้นที่ตรวจสอบสาเหตุการเกิดเพลิงไหม้ และเข้าช่วยเหลือทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้โรงงานพลาสติก แถวหาดใหญ่ จ.สงขลาว่า รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี
และรัฐมนตรีว่าการกระทรวงกลาโหม พลเอกประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความเป็นห่วงลูกจ้างอาจจะได้รับผลกระทบจากเหตุเพลิงไหม้ดังกล่าว ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย ลงพื้นที่ตรวจสอบสาเหตุการเกิดเพลิงไหม้ทันที เบื้องต้นพบว่า บริษัท ไฟว์สตาร์ พลาสติก จํากัด ตั้งอยู่อําเภอหาดใหญ่ จังหวัดสงขลา
ประกอบกิจการผลิตเม็ดพลาสติก ได้เกิดเหตุเพลิงไหม้ขึ้นในวันที่ 2 ตุลาคม 2565 เวลา 12.00 น. โดยเจ้าหน้าที่ดับเพลิงได้เข้าระงับเหตุเพลิงไหม้เป็นที่เรียบร้อบแล้ว ซึ่งจากรายงานล่าสุดยังไม่พบผู้เสียชีวิตจากเหตุการณ์ดังกล่าว และอยู่ในระหว่างการตรวจสอบหาสาเหตุการเกิดเพลิงไหม้ ทั้งนี้ ผมได้สั่งการให้หน่วยงานในสังกัดกระทรวงแรงงาน ติดตามสถานการณ์อย่างใกล้ชิดและเข้าช่วยเหลือลูกจ้าง นายจ้างที่ได้รับผลกระทบจาก
เหตุเพลิงไหม้ดังกล่าว พร้อมตรวจสอบข้อเท็จจริงเพิ่มเติมเพื่อดําเนินการตามอํานาจหน้าที่ต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กสร.
ได้มอบหมายพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสงขลา ศูนย์
ความปลอดภัยในการทํางานเขต 9 จ.สงขลา ลงพื้นที่ตรวจสอบหาสาเหตุการเกิดเพลิงไหม้ รวมถึงรวบรวมพยานหลักฐานว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ
และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกัน
และระงับอัคคีภัย พ.ศ. 2555 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป ทั้งนี้หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
---------------------------
รัฐบาลไทย-ข่าวทำเนียบรัฐบาล-​พลเอก ประวิตร ฯ เรียกถกท่าทีไทย ก่อนร่วมประชุมคณะมนตรีคณะกรรมาธิการแม่น้ำโขง สั่งเตรียมรับมือปริมาณน้ำมากลุ่มน้ำโขงตอนล่างปลายปี
วันศุกร์ที่ 4 พฤศจิกายน 2565
​พลเอก ประวิตร ฯ เรียกถกท่าทีไทย ก่อนร่วมประชุมคณะมนตรีคณะกรรมาธิการแม่น้ําโขง สั่งเตรียมรับมือปริมาณน้ํามากลุ่มน้ําโขงตอนล่างปลายปี
พลเอก ประวิตร ฯ เรียกถกท่าทีไทย ก่อนร่วมประชุมคณะมนตรีคณะกรรมาธิการแม่น้ําโขง สั่งเตรียมรับมือปริมาณน้ํามากลุ่มน้ําโขงตอนล่างปลายปี
วันนี้ (4 พฤศจิกายน 2565) เวลา 10.00 น. ณ มูลนิธิอนุรักษ์ป่ารอยต่อฯ พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแม่น้ําโขงแห่งชาติไทย ครั้งที่ 2/2565 โดยมีเลขา สทนช.พร้อมผู้แทนหน่วยงานที่เกี่ยวข้อง เช่น กระทรวงมหาดไทย กระทรวงเกษตรและสหกรณ์ กรมชลประทาน กรมอุตุนิยมวิทยา กรมทรัพยากรน้ํา กรมประมง และกรมสนธิสัญญาและกฎหมาย เป็นต้น เข้าร่วมการประชุม
ที่ประชุมได้ร่วมพิจารณาและให้ความเห็นชอบในหลักการ กรอบการหารือสําหรับการประชุมคณะมนตรีคณะกันมาธิการแม่น้ําโขงครั้งที่ 29 และการประชุมระหว่างคณะมนตรีคณะกันมาธิการแม่น้ําโขงกับกลุ่มหุ้นส่วนการพัฒนาครั้งที่ 27 ประกอบด้วย 1) ร่างปฏิญญาสําหรับการประชุมสุดยอดผู้นําลุ่มน้ําโขงตอนล่าง ครั้งที่ 4 และกําหนดการประชุมสุดยอดผู้นําลุ่มน้ําโขงตอนล่าง ครั้งที่ 4 ใน เมษายน 2566 และ 2) การอนุมัติแผนการดําเนินงานของคณะกรรมาธิการแม่น้ําโขง ปี 2566-2567
พร้อมกันนี้ ได้รับทราบรายงานสถานการณ์น้ําในลุ่มน้ําตอนล่าง พฤษภาคม – ตุลาคม 2565 ซึ่งคาดว่า ปลายปีจะมีปริมาณน้ํามากจากฤดูฝนและสถานการณ์ “เอนโซ่” (ENSO) รวมทั้งรับทราบโครงการเครือข่ายติดตามเฝ้าระวังหลักแม่น้ําโขง และความคืบหน้าของโครงการไฟฟ้าพลังน้ําเขื่อนสานะคาม สปป.ลาว โดยที่ผ่านมาประเทศไทยได้ เน้นย้ําประเด็นข้อกังวลต่าง ๆในเรื่องเขตแดนและการกัดเซาะในลําน้ํา
พลเอก ประวิตร ฯ ย้ํา ขอให้คํานึงถึงผลประโยชน์ของชาติและเขตแดนเป็นสําคัญ และให้มีการศึกษาข้อมูลผลกระทบข้ามพรมแดนให้ชัดเจน เพื่อปกป้องรักษาผลประโยชน์และความเป็นเอกภาพของประเทศไทย โดยให้พยายามรักษาความร่วมมือกับประเทศสมาชิก เพื่อผลักดันให้เกิดการพัฒนาและใช้ประโยชน์ร่วมกันของแม่น้ําโขงที่ยั่งยืน
พร้อมกันนี้ ขอให้ สทนช.ประสานหน่วยงานที่เกี่ยวข้อง เฝ้าระวังสภาพอากาศและสถานการณ์น้ําโขงตอนล่างช่วงปลายปีอย่างใกล้ชิด โดยให้ความสําคัญกับการแจ้งเตือนประชาชนล่วงหน้าให้ได้เร็วที่สุด เพื่อป้องกันผลกระทบและเตรียมเข้าไปช่วยเหลือดูแลประชาชนที่อาจได้รับผลกระทบในพื้นที่ริมฝั่งโขง
รัฐบาลไทย-ข่าวทำเนียบรัฐบาล-ไอแบงก์ ห่วงใยเหตุการณ์น้ำท่วม ออกมาตรการช่วยเหลือให้ลูกค้าและประชาชนผู้ประสบภัย
วันพฤหัสบดีที่ 6 ตุลาคม 2565
ไอแบงก์ ห่วงใยเหตุการณ์น้ําท่วม ออกมาตรการช่วยเหลือให้ลูกค้าและประชาชนผู้ประสบภัย
จากสถานการณ์น้ําท่วม-น้ําหลากที่ครอบคลุมหลายพื้นที่ในไทย ไอแบงก์ได้ออกมาตรการให้ความช่วยเหลือลูกค้าสินเชื่อของธนาคาร ที่ได้รับผลกระทบทั้งทางตรงและอ้อมจากอุทกภัยครั้งนี้ ด้วยการพักชําระหนี้เงินต้น ชําระเฉพาะกําไร นานสูงสุด 6 เดือน และยกเว้นค่าชดเชยผิดนัด
ธนาคารอิสลามแห่งประเทศไทย (ไอแบงก์) โดยนายภูมิศักดิ์ อรัญญาเกษมสุข ประธานกรรมการธนาคาร เปิดเผยว่า จากสถานการณ์น้ําท่วม-น้ําหลากที่ครอบคลุมหลายพื้นที่ในประเทศไทย ณ ขณะนี้ ทั้งภาคเหนือ ภาคตะวันออกเฉียงเหนือ ภาคกลาง กรุงเทพฯ ตลอดจนภาคใต้ฝั่งตะวันตก ทําให้ประชาชนในพื้นที่ดังกล่าวได้รับความเดือดร้อนและเสียหาย ซึ่งนายกรัฐมนตรีได้กําชับหน่วยงานภาครัฐเข้าช่วยเหลือประชาชนโดยเร็ว ในการนี้ ไอแบงก์จึงได้ออกมาตรการให้ความช่วยเหลือลูกค้าสินเชื่อของธนาคาร ที่ได้รับผลกระทบทั้งทางตรงและทางอ้อมจากอุทกภัยครั้งนี้ ด้วยการพักชําระหนี้เงินต้น ชําระเฉพาะกําไร นานสูงสุด 6 เดือน และยกเว้นค่าชดเชยผิดนัด เพื่อบรรเทาความเดือดร้อนทางการเงินให้ลูกค้า สําหรับประชาชนทั่วไปที่ประสบภัยน้ําท่วม ธนาคารมีสินเชื่ออุปโภคบริโภคและเชื่อธุรกิจอัตรากําไรพิเศษด้วย
มาตรการช่วยเหลือลูกค้าที่ได้รับผลกระทบจากอุทกภัยครั้งนี้ เพื่อช่วยเหลือลูกค้าสินเชื่อของธนาคารที่ประสบอุทกภัย ในพื้นที่ประสบภัยตามประกาศส่วนราชการ โดยให้ความช่วยเหลือครอบคลุมทั้งลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกําหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดํารงชีพของลูกค้า โดยธนาคารจะพิจารณาพักชําระหนี้เงินต้นไม่เกิน 6 เดือน ให้ชําระเฉพาะกําไรตามอัตราที่กําหนดในสัญญาปัจจุบัน สามารถขยายระยะเวลาสัญญาออกไปไม่เกินระยะเวลาที่พักชําระ และยกเว้นค่าชดเชยผิดนัด (Late Charge) ที่เกิดขึ้นทั้งจํานวนจนถึงวันที่อนุมัติเข้าร่วมมาตรการ
สําหรับลูกค้าใหม่ประเภทบุคคลธรรมดา ที่ได้รับผลกระทบจากเหตุการณ์น้ําท่วม ธนาคารให้สินเชื่ออุปโภคบริโภคอัตรากําไรพิเศษ ได้แก่ สินเชื่อเพื่อที่อยู่อาศัย สินเชื่อเพื่อรีไฟแนนซ์ที่อยู่อาศัย สินเชื่อบ้านแลกเงิน สินเชื่อบ้านชายแดนใต้ สินเชื่อ MOU เป็นต้น ลูกค้าใหม่ทั้งประเภทบุคคลธรรมดาและนิติบุคคล ที่เป็นผู้ประกอบการ ธนาคารให้อัตรากําไรพิเศษสําหรับสินเชื่อธุรกิจ ได้แก่ โครงการสินเชื่อ SMEs Back to iBank โครงการสินเชื่อ iBank Small SMEs เป็นต้น
ลูกค้าที่สนใจเข้าร่วมมาตรการดังกล่าว สามารถติดต่อสอบถามและยื่นคําขอเข้าร่วมมาตรการได้ที่ เจ้าหน้าที่สินเชื่อของไอแบงก์ ทุกสาขา ตั้งแต่บัดนี้ถึง 31 ธันวาคม 2565 หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
วิธีตรวจสอบพื้นที่ประสบอุทกภัย ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม นำเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ “โนรู”
วันศุกร์ที่ 7 ตุลาคม 2565
กรมเจ้าท่า กระทรวงคมนาคม นําเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ “โนรู”
...
กรมเจ้าท่า กระทรวงคมนาคม นําเรือ รถ พร้อมเจ้าหน้าที่ เร่งช่วยเหลือประชาชนผู้ประสบภัยจากพายุ “โนรู”
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรูในหลายพื้นที่ ซึ่งปัจจุบันได้ลดระดับเป็นพายุดีเปรสชัน พัดเข้าประเทศไทยตั้งแต่เมื่อวันที่ 29 กันยายน 2565 กระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ และรัฐมนตรีช่วยว่าการกระทรวงคมนาคมนายอธิรัฐ รัตนเศรษฐ ได้มอบหมายให้กรมเจ้าท่า ดําเนินการเร่งช่วยเหลือผู้ประสบภัย
โดยในวันที่ 6 ตุลาคม 2565 กรมเจ้าท่า บูรณาการร่วมกับจังหวัดและหน่วยงานที่เกี่ยวข้อง เข้าช่วยเหลือผู้ประสบอุทกภัย โดยตั้งศูนย์อํานวยการ 8 จุด เจ้าหน้าที่ 70 นาย เรือ 15 ลํา รถ 21 คัน ถุงยังชีพ 100 ถุง ข้าวกล่อง 50 กล่อง แจกน้ําดื่ม 3,580 ขวด ดังนี้
สํานักงานเจ้าท่าภูมิภาคที่ 1 และสํานักงานพัฒนาและบํารุงรักษาทางน้ําที่ 7 ร่วมตรวจสอบในอําเภอเมืองเชียงใหม่ พบว่าระดับน้ําในตัวเมืองเชียงใหม่กลับเข้าสู่สภาวะปกติ โดยได้บูรณาการร่วมกับจังหวัดและเทศบาลทําความสะอาด Big cleaning และในเวลา 12.40 น. นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า ได้มอบหมายให้ผู้อํานวยการสํานักงานเจ้าท่าภูมิภาคสาขาพิษณุโลก และสํานักงานพัฒนาและบํารุงรักษาทางน้ําที่ 2 (นครสวรรค์) ลงพื้นที่ตําบลตาลเดี่ยว อําเภอหล่มสัก จังหวัดเพชรบูรณ์ ให้การต้อนรับและรายงานผลการปฏิบัติการช่วยเหลือผู้ประสบอุทกภัย ในโอกาสที่นายกรัฐมนตรี พลเอกประยุทธ์ จันทร์โอชา ลงพื้นที่เพื่อตรวจติดตามการแก้ไขปัญหาอุทกภัยในวันที่ 6 ตุลาคม 2565 ณ จังหวัดเพชรบูรณ์ สํานักงานเจ้าท่าภูมิภาคที่ 2 นํารถบรรทุกน้ําดื่มช่วยเหลือผู้ประสบอุทกภัย พื้นที่ตําบลคลองตะเคียน อําเภอพระนครศรีอยุธยา จังหวัดพระนครศรีอยุธยา ซึ่งมีประชาชนได้รับความเดือดร้อน 686 ครัวเรือน สํานักงานพัฒนาและบํารุงรักษาทางน้ําที่ 1 นําเรือช่วยขนย้ายทรัพย์สินประชาชน และช่วยรับ - ส่ง พระวัดตะกู อ.บางบาล จ.พระนครศรีอยุธยา พร้อมนําเครื่องจักรปฏิบัติงานซ่อมแซมผนังกันน้ําแตกริมแม่น้ําเจ้าพระยา ตําบลบ้านหม้อ อําเภอพรหมบุรี จังหวัดสิงห์บุรี สํานักงานเจ้าท่าภูมิภาคที่ 7 และสํานักงานพัฒนาและบํารุงรักษาทางน้ําที่ 8 นําเรือและรถช่วยผู้ประสบอุทกภัย พื้นที่ ต.นาหนองไผ่ อ.ชุมพลบุรี จ.สุรินทร์ บ้านนาอ้อ จังหวัดเลย ตําบลโคกสําราญ อําเภอบ้านแฮด จังหวัดขอนแก่น อําเภอเมืองและอําเภอวารินชําราบ จังหวัดอุบลราชธานี
ทั้งนี้ กรมเจ้าท่า ได้เข้าช่วยเหลือผู้ประสบภัย และจัดชุดเจ้าหน้าที่ อํานวยความสะดวกให้กับประชาชนที่ประสบอุทกภัย เตรียมพร้อมกําลังคน ยานพาหนะ บูรณาการร่วมกับจังหวัดในการให้ความช่วยเหลือประชาชนได้อย่างทันท่วงทีที่ได้รับแจ้งเหตุและจัดเจ้าหน้าที่ติดตามสถานการณ์ พยากรณ์อากาศ รับข่าวสาร สามารถโทรแจ้งได้ที่ สายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ครม.เห็นชอบธุรกิจ “ทรัสตี”และ “คราวด์ฟันดิง” อยู่ภายใต้กฎหมาย ปปง. ป้องกันการนำเงินจากการกระทำความผิดมาลงทุน
วันอังคารที่ 20 กันยายน 2565
ครม.เห็นชอบธุรกิจ “ทรัสตี”และ “คราวด์ฟันดิง” อยู่ภายใต้กฎหมาย ปปง. ป้องกันการนําเงินจากการกระทําความผิดมาลงทุน
ครม.เห็นชอบธุรกิจ “ทรัสตี”และ “คราวด์ฟันดิง” อยู่ภายใต้กฎหมาย ปปง. ป้องกันการนําเงินจากการกระทําความผิดมาลงทุน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 20 กันยายน 2565 ว่า ครม.เห็นชอบหลักการร่างกฎกระทรวง (ฉบับที่ ..) พ.ศ. .... ออกตามความในพระราชบัญญัติป้องกันและปราบปรามการฟอกเงิน พ.ศ.2542 ตามที่สํานักงานป้องกันและปราบปรามการฟอกเงิน (สํานักงาน ปปง.) เสนอ ร่างกฎกระทรวงนี้ฉบับ มีสาระสําคัญเป็นการกําหนดให้ “ผู้ประกอบธุรกิจทรัสตี” ตามกฎหมายว่าด้วยทรัสต์เพื่อธุรกรรมในตลาดทุน และ “ผู้ประกอบธุรกิจให้บริการระบบคราวด์ฟันดิง” ตามประกาศคณะกรรมการกํากับตลาดทุนที่ออกตามกฎหมายว่าด้วยหลักทรัพย์และตลาดหลักทรัพย์ เป็น “สถาบันการเงิน” ตามกฎหมายว่าด้วยการป้องกันและปราบปรามการฟอกเงิน เพื่อให้การกํากับดูแลผู้ประกอบธุรกิจดังกล่าวต้องปฏิบัติต่อผู้ลงทุนอย่างเป็นธรรม และป้องกันการนําเงินที่ได้จากการกระทําความผิดมาลงทุน เนื่องจากปัจจุบันการลงทุนผ่านกองทรัสต์และผ่านระบบคราวด์ฟันดิง ได้รับความสนใจจากนักลงทุนเพิ่มขึ้น ทําให้มีโอกาสที่นักลงทุนจะอาศัยช่องว่างของการตรวจสอบ นําเงินที่ได้จากการกระทําความผิดเข้าซื้อหน่วยลงทุนเพื่อฟอกเงิน โดยที่บริษัทตัวกลางไม่ได้รายงานความผิดปกติของธุรกรรมที่มีเหตุอันควรสงสัยให้สํานักงาน ปปง. ทราบ
ดังนั้น เมื่อผู้ประกอบธุรกิจทรัสตีและผู้ประกอบธุรกิจให้บริการระบบคราวด์ฟันดิง เป็นสถาบันการเงินตามกฎหมายว่าด้วยการป้องกันและปราบปรามการฟอกเงินแล้ว ผู้ประกอบการดังกล่าวจะต้องมีหน้าที่ปฏิบัติตามบทบัญญัติของกฎหมาย อาทิ 1)การรายงานการทําธุรกรรม 2)การจัดให้ลูกค้าต้องแสดงตน 3)การกําหนดนโยบาย การรับลูกค้า การบริหารความเสี่ยงที่อาจเกี่ยวกับการฟอกเงินหรือการตรวจสอบ เพื่อให้ทราบข้อเท็จจริงเกี่ยวกับลูกค้า เป็นต้น
นางสาวรัชดา กล่าวด้วยว่า ครม.ได้เน้นย้ําให้การดําเนินการดังกล่าวต้องมีขั้นตอนที่ง่ายต่อการปฏิบัติ ไม่เป็นภาระมากเกินไป และต้องไม่เป็นอุปสรรคต่อการเข้าถึงแหล่งเงินทุนของผู้ประกอบการ MSME พร้อมทั้งให้ สํานักงาน ปปง. พิจารณาข้อสังเกตของสํานักงานคณะกรรมการกฤษฎีกา และรับความเห็นของสํานักงานสภาพัฒนาการเศรษฐกิจและสังคมแห่งชาติ และสํานักงานส่งเสริมวิสาหกิจขนาดกลางและขนาดย่อม ไปประกอบการพิจารณาด้วย แล้วดําเนินการต่อไปได้
รัฐบาลไทย-ข่าวทำเนียบรัฐบาล-ห้ามพลาด! ดอกเบี้ยบ้านถูกสุดๆ ช่วง Golden Minute ปีแรกเพียง 0.69%  ในงาน Variety Home Virtual Fair ครั้งที่ 2 จาก ธอส.
วันศุกร์ที่ 23 กันยายน 2565
ห้ามพลาด! ดอกเบี้ยบ้านถูกสุดๆ ช่วง Golden Minute ปีแรกเพียง 0.69%  ในงาน Variety Home Virtual Fair ครั้งที่ 2 จาก ธอส.
ธนาคารอาคารสงเคราะห์ (ธอส.) จัดโปรโมชั่นสุดพิเศษในงาน Variety Home Virtual Fair มหกรรมที่อยู่อาศัยและการเงินออนไลน์จาก ธอส. ครั้งที่ 2 ที่ให้บริการทางการเงินบนโลกออนไลน์เสมือนจริงผ่านทางเว็บไซต์ virtualfair.ghbank.co.th ระหว่างวันที่ 21-25 ก.ย.2565
ธนาคารอาคารสงเคราะห์ (ธอส.) จัดโปรโมชั่นสุดพิเศษในงาน Variety Home Virtual Fair มหกรรมที่อยู่อาศัยและการเงินออนไลน์จาก ธอส. ครั้งที่ 2 ที่ให้บริการทางการเงินบนโลกออนไลน์เสมือนจริงผ่านทางเว็บไซต์ virtualfair.ghbank.co.th ระหว่างวันที่ 21-25 ก.ย. 65 เพื่อตอบแทนลูกค้าเนื่องในโอกาสครบรอบ 69 ปี พิเศษ!! ในวันที่ 25 ก.ย.65 พบกับช่วง LIVE EVENT บน Facebook Fanpage ธนาคารอาคารสงเคราะห์ ระหว่างเวลา 14.00-16.30 น. เพื่อจองสิทธิ์อัตราดอกเบี้ยพิเศษของธนาคาร แบ่งเป็น เงินฝากออมทรัพย์ Golden Minute ดอกเบี้ยเงินฝากเท่ากับ 3.00% ต่อปีจองสิทธิ์เวลา 14.30-14.45 น. จํานวนเพียง 100 ราย รายละไม่เกิน 500,000 บาท จองซื้อบ้านมือสอง ธอส. ช่วงบ้านถูกและดี นาทีเดียว ราคาพิเศษจํานวน 10 หลัง เวลา 15.00-15.30 น. และ สินเชื่อบ้าน ต่อที่ 2 ช่วง Golden Minute รับดอกเบี้ยต่ําปีที่ 1 เท่ากับ MRR-5.46% หรือเท่ากับ 0.69% ต่อปี เฉลี่ย 3 ปีแรกเพียง 1.69% เท่านั้น กรอบวงเงินจํากัด จองก่อนได้ก่อน จองสิทธิ์เวลา 16.00-16.10 น. สอบถามรายละเอียดเพิ่มเติมได้ที่ G H Bank Call Center โทร 0-2645-9000, Facebook Fanpage ธนาคารอาคารสงเคราะห์ หรือติดตามข้อมูลข่าวสารของธนาคารได้ที่ www.ghbank.co.th Application : GHB ALL และ GHB Buddy บน Application Line
รัฐบาลไทย-ข่าวทำเนียบรัฐบาล-The cabinet met on Oct 11, 2022.
วันจันทร์ที่ 17 ตุลาคม 2565
The cabinet met on Oct 11, 2022.
Some of the resolutions are as follows:
Title:Draft Royal Decreeon land expropriation in parts of Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts), B.E. ...
The cabinet approved the draft Royal Decree on land expropriation in parts of Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts), B.E. ..., as proposed by Ministry of Interior. Ministry of Interior shall take comments of Ministry of Transport, Ministry of Natural Resources and Environment, Office of National Economic and Social Development Council, and Official of Council of State into consideration.
Gist
The Royal Decree prescribes areas in Bangkok (Bang Khae district’s North Bang Khae and Lak Song subdistricts, and Nong Khaem district’s Nong Khang Phlu and Nong Khaem subdistricts) to be expropriated for construction and expansion of a local road, connecting Thawi Watthana and Bang Bon 3 Roads. Land survey and appropriation shall commence within 120 days after the Royal Decree is in effect.
Title: Draft Royal Decree on convocation of second ordinary session of the National Assembly, B.E. ...
The Cabinet approved in principle the Draft Royal Decree on convocation of the second legislative ordinary session of the National Assembly, B.E. ..., as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-ครม.เห็นชอบผ่อนผันให้ใช้ประโยชน์ป่าชายเลน สำหรับก่อสร้างถนนเลี่ยงเมืองสตูลฝั่งตะวันออก
วันอังคารที่ 30 สิงหาคม 2565
ครม.เห็นชอบผ่อนผันให้ใช้ประโยชน์ป่าชายเลน สําหรับก่อสร้างถนนเลี่ยงเมืองสตูลฝั่งตะวันออก
ครม.เห็นชอบผ่อนผันให้ใช้ประโยชน์ป่าชายเลน สําหรับก่อสร้างถนนเลี่ยงเมืองสตูลฝั่งตะวันออก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 30 ส.ค. 2565 ได้เห็นชอบให้ผ่อนผันการใช้ประโยชน์พื้นที่ป่าชายเลน สําหรับโครงการถนนเลี่ยงเมืองสตูล ฝั่งตะวันออก ต.คลองขุน อ.พิมาน อ.เมือง จ.สตูล ของกรมทางหลวงชนบท ซึ่งคณะกรรมการสิ่งแวดล้อมแห่งชาติ (กก.วล.) ได้พิจารณาให้ความเห็นชอบรายงานการประเมินผลกระทบสิ่งแวดล้อม (รายงาน EIA) เพื่อใช้ประกอบการดําเนินโครงการเป็นที่เรียบร้อยแล้ว
ทั้งนี้ โครงการถนนเลี่ยงเมืองสตูลฝั่งตะวันออกฯ จะเป็นการก่อสร้างทางหลวงแนวเส้นทางใหม่ ในรูปแบบถนนขนาด 4 ช่องจราจร ผิวทางแอสฟัลต์ติกคอนกรีต (Asphaltic Concrete) รวมระยะทาง 3.89 กม. โดยในช่วงที่ตัดผ่านป่าชายเลนจะดําเนินการก่อสร้างเป็นสะพานคอนกรีตเสริมเหล็ก (สะพานบก) ขนาดช่องจราจรเท่ากับถนนของโครงการฯ
น.ส.ไตรศุลี กล่าวว่า ตามโครงการจะมีการก่อสร้างตัดผ่านป่าชายเลน 2 ประเภท รวมระยะทาง 1.29 กม. ได้แก่ 1) ป่าชายเลนที่อยู่ในเขตป่าสงวนแห่งชาติ ป่าเลนตอนที่5 เนื้อที่ 8.44 ไร่ ระยะทาง 450 เมตร 2) พื้นที่ป่าชายเลนตามมติคณะรัฐมนตรี (ตัดผ่าน 2ช่วง) เนื้อที่ 5.06 ไร่ ระยะทาง 270 เมตร และ เนื้อที่ 10.65 ไร่ ระยะทาง 568 เมตร
ทั้งนี้ การดําเนินโครงการฯ ดังกล่าวเป็นไปตามแผนแม่บทด้านการขนส่งและจราจร จ.สตูล ซึ่งได้บรรจุโครงการไว้ในแผนงานเพิ่มขีดความสามารถของโครงการการคมนาคม เพื่อแก้ไขปัญหาการจราจรติดขัดในเขตเมือง โดยเฉพาะในช่วงเวลาเร่งด่วน ลดการเกิดอุบัติเหตุ และสร้างศักยภาพการพัฒนาทั้งด้านเศรษฐกิจและการท่องเที่ยวของ จ.สตูล
รัฐบาลไทย-ข่าวทำเนียบรัฐบาล-พลเอก ประวิตรฯ ห่วงใยผู้ประสบภัยน้ำท่วม อ.ศรีณรงค์ สั่งการให้จังหวัดเร่งให้ความช่วยเหลือ พร้อมตรวจสอบพื้นที่เสี่ยงกระแสไฟฟ้ารั่วไหล เบื้องต้นมอบสิ่งของให้ความช่วยเหลือแล้ว 147 ชุด
วันศุกร์ที่ 23 กันยายน 2565
พลเอก ประวิตรฯ ห่วงใยผู้ประสบภัยน้ําท่วม อ.ศรีณรงค์ สั่งการให้จังหวัดเร่งให้ความช่วยเหลือ พร้อมตรวจสอบพื้นที่เสี่ยงกระแสไฟฟ้ารั่วไหล เบื้องต้นมอบสิ่งของให้ความช่วยเหลือแล้ว 147 ชุด
พลเอก ประวิตรฯ ห่วงใยผู้ประสบภัยน้ําท่วม อ.ศรีณรงค์ สั่งการให้จังหวัดเร่งให้ความช่วยเหลือ พร้อมตรวจสอบพื้นที่เสี่ยงกระแสไฟฟ้ารั่วไหล เบื้องต้นมอบสิ่งของให้ความช่วยเหลือแล้ว 147 ชุด
วันนี้ (23 กันยายน 2565) เวลา 10.00 น. นายสุวพงษ์ กิติภัทย์พิบูลย์ ผู้ว่าราชการจังหวัดสุรินทร์ มอบหมายให้ นายอดิเทพ กมลเวชช์ รองผู้ว่าราชการจังหวัดสุรินทร์ และนายศักรินทร์ ทุมเสน ปลัดจังหวัดสุรินทร์ เป็นผู้แทน พลเอก ประวิตร วงษ์สุวรรณ รองนายกรัฐมนตรี รักษาราชการแทน นายกรัฐมนตรี ในการมอบสิ่งของให้แก่นักเรียนโรงเรียนบ้านน้อย หมู่ที่ 7 ตําบลตรวจ อําเภอศรีณรงค์ จังหวัดสุรินทร์ โดยมี นายบุญเลี้ยง เรียมทอง นายอําเภอศรีณรงค์ นางสาวธนิสร มหรรทัศนพงศ์ สมาชิกสภาองค์การบริหารส่วนจังหวัดสุรินทร์ พร้อมด้วยหัวหน้าส่วนราชการระดับอําเภอ กํานัน ผู้อํานวยการโรงเรียนบ้านน้อย นายกองค์การบริหารส่วนตําบลตรวจ สมาชิกสภาองค์การบริหารส่วนตําบลตรวจ และผู้ใหญ่บ้านในพื้นที่ร่วมมอบสิ่งของ
นายสุวพงษ์ กิติภัทย์พิบูลย์ ผู้ว่าราชการจังหวัดสุรินทร์ เปิดเผยว่า เมื่อระหว่างวันที่ 19 – 21 กันยายน 2565 ที่ผ่านมา ในพื้นที่อําเภอศรีณรงค์ เกิดฝนตกลงมาต่อเนื่องหลายวันและมีปริมาณฝนจํานวนมาก ทําให้เกิดสถานการณ์อุทกภัยในพื้นที่ สร้างความเสียหายในวงกว้างเป็นพื้นที่ 4 ตําบล ได้แก่ ตําบลหนองแวง ตําบลศรีสุข ตําบลณรงค์ และตําบลตรวจ จํานวน 34 หมู่บ้าน มีครัวเรือนได้รับความเสียหาย จํานวน 505 ครัวเรือน รวมพื้นที่กว่า 3,318 ไร่ ซึ่งพลเอก ประวิตร วงษ์สุวรรณ รองนายกรัฐมนตรี รักษาราชการแทน นายกรัฐมนตรี ได้รับทราบการรายงานสถานการณ์อุทกภัยและมีความห่วงใยผู้ประสบเหตุอุทกภัยในพื้นที่อําเภอศรีณรงค์ จึงได้สั่งการให้ทางจังหวัดเป็นผู้แทนในการมอบสิ่งของให้ความช่วยเหลือในเบื้องต้นแก่เด็กนักเรียนโรงเรียนบ้านน้อย ต.ตรวจ อ.ศรีณรงค์ จํานวน 147 ชุด นอกจากนี้ ได้สั่งการให้นายอําเภอศรีณรงค์ บูรณาการร่วมกับหน่วยงานที่เกี่ยวข้องในพื้นที่ จิตอาสา และภาคีเครือข่ายเร่งให้ความช่วยเหลือในด้านการสัญจร และอํานวยความสะดวกอื่น ๆ พร้อมทั้งได้ประสานให้การไฟฟ้าส่วนภูมิภาคในพื้นที่เร่งดําเนินการตรวจสอบพื้นที่จุดเสี่ยงกระแสไฟฟ้ารั่วไหล เพื่อป้องกันไม่ให้เกิดเหตุการไฟดูดแก่ผู้สัญจรไปมาบริเวณที่มีน้ําท่วมขัง
นายสุวพงษ์ กิติภัทย์พิบูลย์ ผู้ว่าราชการจังหวัดสุรินทร์ กล่าวต่อว่า ขณะนี้ สถานการณ์อุทกภัยในปัจจุบัน เริ่มกลับสู่ภาวะปกติแล้ว ยกเว้นบริเวณพื้นที่โรงเรียนบ้านน้อย วัดประดิษฐ์พุทธางกูร ต.ตรวจ และแปลงนาข้าวบางส่วน โดยทางโรงเรียนบ้านน้อย ต.ตรวจ อ.ศรีณรงค์ ได้ทําการปิดการเรียนการสอนชั่วคราวในระหว่างวันที่ 21 – 27 กันยายน 2565 โดยคาดการณ์ว่าในวันที่ 29 กันยายน นี้ สถานการณ์อุทกภัยจะคลี่คลายทั้งหมด สําหรับการให้ความช่วยเหลือทางจังหวัดสุรินทร์ได้สั่งการให้ได้หน่วยงานที่เกี่ยวข้อง และองค์กรปกครองส่วนท้องถิ่นในพื้นที่ เร่งสํารวจความเสียหายในพื้นที่ และติดตามสถานการณ์อย่างใกล้ชิด เพื่อช่วยเหลือและฟื้นฟูให้พี่น้องประชาชนกลับมาใช้ชีวิตได้ตามปกติโดยเร็ว สําหรับพื้นที่ที่มีปัญหาอุทกภัยสามารถแจ้งขอความช่วยเหลือผ่านสายด่วนนิรภัย กรมป้องกันและบรรเทาสาธารณภัย 1784 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-​รมว.เฮ้ง เตือน อย่าหลงเชื่อสาย-นายหน้าเถื่อนอ้างทำ MOU ส่งทำงานเกาหลีถูกกฎหมาย
วันพฤหัสบดีที่ 8 กันยายน 2565
​รมว.เฮ้ง เตือน อย่าหลงเชื่อสาย-นายหน้าเถื่อนอ้างทํา MOU ส่งทํางานเกาหลีถูกกฎหมาย
กระทรวงแรงงาน เตือนคนหางานต่างประเทศ ตรวจสอบข้อมูลกับกรมการจัดหางานก่อนหลงเชื่อนายหน้าเถื่อน หลังพบบริษัทเอกชนแอบอ้างจัดส่งไปทํางานได้ถูกต้องตามกฎหมาย เพราะทํา MOU กับเกาหลีใต้แล้ว
นายสุชาติ ชมกลิ่น รัฐมนตรีว่าการกระทรวงแรงงาน เผยว่า กระทรวงแรงงานได้รับการประสานจากฝ่ายแรงงาน ประจําสถานเอกอัครราชทูต ณ กรุงโซล สาธารณรัฐเกาหลีว่ามีบริษัทเอกชนมีพฤติการณ์โฆษณาชวนเชื่อ หลอกคนหางานว่าสามารถพาไปทํางานเกาหลีได้ โดยอ้างว่าได้ทําบันทึกความเข้าใจ MOU กับหน่วยงานภาคเอกชนของสาธารณรัฐเกาหลีทําให้สามารถจัดส่งแรงงานไทยไปทํางานสาธารณรัฐเกาหลีได้อย่างถูกต้องตามกฎหมาย และยังแอบอ้างถึงฝ่ายแรงงานประจําสถานเอกอัครราชทูต ในการรับรองเอกสารสัญญาจ้างเพื่อนํามาใช้ประกอบในการขออนุญาตเพื่อเพิ่มความน่าเชื่อถือ ทําให้มีผู้หลงเชื่อเป็นจํานวนมาก เกี่ยวกับเรื่องนี้พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ซึ่งกํากับดูแลกระทรวงแรงงาน ให้ความสําคัญอย่างมาก ย้ําเตือนให้กระทรวงแรงงาน และหน่วยงานที่เกี่ยวข้องดูแลคนหางาน และตรวจสอบดําเนินคดีผู้มีพฤติการณ์หลอกลวงคนหางานอย่างถึงที่สุด
“ขอย้ําเตือนว่าการจัดส่งคนหางานไปทํางานที่สาธารณรัฐเกาหลีเป็นการดําเนินงานภายใต้บันทึกความเข้าใจ (MOU) ระหว่างรัฐบาลไทยโดยกระทรวงแรงงาน กับกระทรวงแรงงานและการจ้างงานสาธารณรัฐเกาหลี ซึ่งมอบหมายให้กรมการจัดหางานเป็นผู้จัดหาและจัดส่งคนหางานไปทํางานเท่านั้น หากภาคเอกชนเป็นผู้ดําเนินการจัดส่งจะต้องได้ใบอนุญาตจัดหางานให้คนหางานเพื่อไปทํางานในต่างประเทศเสียก่อนดังนั้นขอให้คนหางานตรวจสอบบริษัทจัดหางานที่ได้รับอนุญาตฯ กับกรมการจัดหางานก่อนหลงเชื่อ” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน เน้นย้ํากรมการจัดหางานให้ประชาสัมพันธ์เกี่ยวกับการหลอกลวงดังกล่าวในทุกช่องทาง และตรวจสอบสื่อโซเซียลมีเดียต่าง ๆ เมื่อมีการโพสต์ข้อความชักชวนคนหางาน ไปทํางานในต่างประเทศที่อาจเข้าข่ายกระทําความผิดตามพระราชบัญญัติจัดหางานและคุ้มครองคนหางาน พ.ศ. 2528 โดยปีงบประมาณ 2565 มีการดําเนินคดีสาย/นายหน้าเถื่อนแล้ว 113 ราย พบการหลอกลวงคนหางานทั้งสิ้น 164 คน คิดเป็นมูลค่าความเสียหาย จํานวน 13,029,610 บาท (ข้อมูล ณ วันที่ 1 กันยายน 2565) โดยกรมการจัดหางานขอเตือนว่าผู้ใดจัดหางานให้คนหางานเพื่อไปทํางานในต่างประเทศ โดยไม่ได้รับใบอนุญาตจากนายทะเบียนจัดหางานกลาง ต้องระวางโทษจําคุกตั้งแต่ 3 ปี - 10 ปี หรือปรับตั้งแต่ 60,000 บาท - 200,000 บาท หรือทั้งจําทั้งปรับ และการโฆษณาการจัดหางานโดยไม่ได้รับอนุญาตจากกรมการจัดหางาน มีความผิดต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
ทั้งนี้ ผู้ที่สนใจไปทํางานต่างประเทศสามารถศึกษาหาข้อมูลเกี่ยวกับประเทศที่ตนจะเดินทางไปทํางาน เพื่อป้องกันการหลอกลวงผ่านระบบ e – Service กรมการจัดหางาน ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือตรวจสอบรายชื่อบริษัทจัดหางานที่ได้รับอนุญาตให้จัดส่งคนหางานไปทํางานต่างประเทศได้ที่เว็บไซต์ doe.go.th/ipd และสอบถามข้อมูลเพิ่มเติมได้ที่หมายเลขโทรศัพท์ 0 2245 6763 และ 0 2245 6708 หรือสายด่วนกระทรวงแรงงาน โทร. 1506 กด 2 และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-สลากดิจิทัล งวด 1 พ.ย. มีผู้ถูกรางวัลที่หนึ่ง 14 ใบ โดยมีถูก 10 ใบ คนเดียวได้เงินรางวัล 60 ล้านบาท ส่วนงวดหน้ามีสลาก 14.92 ล้านใบ
วันพุธที่ 2 พฤศจิกายน 2565
สลากดิจิทัล งวด 1 พ.ย. มีผู้ถูกรางวัลที่หนึ่ง 14 ใบ โดยมีถูก 10 ใบ คนเดียวได้เงินรางวัล 60 ล้านบาท ส่วนงวดหน้ามีสลาก 14.92 ล้านใบ
การออกรางวัลงวดวันที่ 1พ.ย.2565 สลากดิจิทัลงวดที่ผ่านมา มีรางวัลที่ 1 จํานวน 14 ใบ รวมเป็นเงิน 84 ล้านบาท โดยผู้ถูกรางวัลที่ 1 รายเดียว 10 ใบ ได้รับเงินรางวัล 60 ล้านบาท ส่วนอีก 4 ใบ เป็นของผู้โชคดี 2 ราย ถูกรางวัลรายละ 2  ใบ คนละ 12 ล้านบาท
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวภายหลังการออกรางวัลงวดวันที่ 1 พฤศจิกายน 2565 ว่า สลากดิจิทัลงวดที่ผ่านมา มีรางวัลที่ 1 จํานวน 14 ใบ รวมเป็นเงิน 84 ล้านบาท โดยผู้ถูกรางวัลที่ 1 รายเดียว 10 ใบ ได้รับเงินรางวัล 60 ล้านบาท ส่วนอีก 4 ใบ เป็นของผู้โชคดี 2 ราย ถูกรางวัลรายละ 2 ใบ คนละ 12 ล้านบาท สําหรับสลากดิจิทัล งวดวันที่ 16 พฤศจิกายน 2565 มีจํานวน 14,929,000 ใบ โดยสลากทั้งหมด เป็นของตัวแทนจําหน่าย 29,858 ราย จะเริ่มจําหน่ายตั้งแต่ วันที่ 2 พฤศจิกายน 2565 เวลา 06.00 - 23.00 น. ทุกวัน จนกว่าสลากจะหมด สําหรับการอํานวยความสะดวก ในการรับเงินให้เป็นไปด้วยความสะดวก ง่าย ไม่ยุ่งยาก ด้วยการโอนเงินรางวัล ผ่าน G-Wallet ในแอป ฯ เป๋าตัง ได้ภายใน 2 ชั่วโมง ซึ่งผู้ถูกรางวัลสามารถโอนต่อไปยังบัญชีของธนาคารอะไรก็ได้ จะสามารถเริ่มดําเนินการได้ในเดือนมกราคม 2566 อย่างแน่นอน